b'\n_START_ARTICLE_\nHuntingtin\n_START_SECTION_\nPatologi\n_START_PARAGRAPH_\nVed Huntingtons sykdom er det ved mutasjon oppst\xc3\xa5tt en patologisk lang repetisjon av trinukleotidet \xc2\xabCAG\xc2\xbb (som koder for aminosyren glutamin) p\xc3\xa5 genet som koder for huntingtin. Denne formen for mutasjon er spesiell i det at den aggraveres fra generasjon til generasjon fordi det hoper seg opp flere og flere CAG-repetisjoner. Dette gj\xc3\xb8r at sykdommen blir verre og verre for hver generasjon (tidligere debut)._NEWLINE_I det \xc2\xabfriske\xc2\xbb proteinet skal det v\xc3\xa6re mellom 11 og 24 glutaminer etter hverandre, mens ved Huntingtons sykdom ser man fra 37 og oppover.'